รัฐมนตรีช่วยว่าการกระทรวงศึกษาธิการเน้นย้ำให้นักเรียนนักศึกษาหลักคำสอนพระบาทสมเด็จพระปรมินทรมหาภูมิพลอดุลยเดช
ที่สถาบันการจัดการปัญญภิวัฒน์ อำเภอปากเกร็ด จังหวัดนนทบุรี ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ กล่าวปาฐกถาพิเศษ “ยุทธศาสตร์การศึกษาไทยยุค 4.0 คุณธรรม-ความเพียร-ซื่อสัตย์สุจริต- รู้รักสามัคคี” ภายในงาน “ซีพี ออลล์ กับยุทธศาสตร์การศึกษา 2561” (CP All Education Forum 2018) เพื่อส่งเสริมและสนับสนุนนโยบายการศึกษาของรัฐบาล ในการพัฒนาคุณภาพเด็กและเยาวชน โดยให้ภาคธุรกิจได้เข้ามามีส่วนร่วมในกระบวนการจัดการศึกษา เพื่อพัฒนาบุคลากรให้มีคุณภาพและมีศักยภาพ โดยใช้หลักสูตรการเรียนภาคทฤษฎีควบคู่กับการปฏิบัติงานในสถานประกอบการ ว่า ให้นักเรียนนักศึกษาทุกคนยึดหลักคำสอนพระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ในเรื่องของ "รู้-รัก-สามัคคี" และ "เข้าใจ เข้าถึง พัฒนา" เมื่อเรารู้เราก็จะเข้าใจ เมื่อมีความรักก็จะเข้าถึงได้ในทุกเรื่อง และเมื่อมีความสามัคคีก็จะเกิดการพัฒนาที่ยั่งยืน จึงขอให้ลูกหลานช่วยนำ "ศาสตร์ของพระราชา" เหล่านี้ไปขยายผล ตามพระราชดำริของสมเด็จพระเจ้าอยู่หัวมหาวชิราลงกรณ บดินทรเทพยวรางกูร  ที่ทรงมีพระราชประสงค์ให้ลูกหลานเป็นคนดีของชาติบ้านเมืองต่อไป